**สรุปผลการปฏิบัติงานที่ได้ดำเนินการในรอบปีงบประมาณ พ.ศ. 2565**

 **(ตั้งแต่วันที่ 1 เมษายน – 30 กันยายน 2565)**

 **-------------------------------**

**1. ด้านงานพิธีการ**

 สำนักงานคณะกรรมการสิทธิมนุษยชนแห่งชาติ โดยสำนักบริหารกลาง กลุ่มงานบริหารทั่วไป ได้มีการดำเนินงานสนับสนุน ประสานงาน และเตรียมการเพื่อรองรับการปฏิบัติงานของคณะกรรมการสิทธิมนุษยชนแห่งชาติ และผู้บริหารสำนักงานคณะกรรมการสิทธิมนุษยชนแห่งชาติ ในการเข้าร่วมงานพระราชพิธี งานรัฐพิธี งานพิธีและงานพิธีการต่าง ๆ ประจำปีงบประมาณ พ.ศ. 2565 (ตั้งแต่วันที่ วันที่ 1 เมษายน – 30 กันยายน 2565) ดังนี้

 1.1 งานพระราชพิธี จำนวน 10 ครั้ง

 1.2 งานรัฐพิธี จำนวน 9 ครั้ง

 1.3 งานพิธี/งานพิธีการต่าง ๆ จำนวน 12 ครั้ง (รายละเอียดตามเอกสารแนบ 1)

**2. ด้านการบริหารบุคคล**

 การดำเนินงานภารกิจด้านการบริหารบุคคลที่สำคัญ ในปีงบประมาณ พ.ศ. ๒๕๖5 ตั้งแต่วันที่ 1 เมษายน – 30 กันยายน 2565 (รอบ ๖ เดือน) ดังนี้

**2.1 การพัฒนาโครงสร้างการแบ่งส่วนราชการและกรอบอัตรากำลังของสำนักงานคณะกรรมการสิทธิมนุษยชนแห่งชาติ**

สำนักงานคณะกรรมการสิทธิมนุษยชนแห่งชาติ ได้จัดทำประกาศแบ่งส่วนราชการภายใน
และขอบเขตหน้าที่และอำนาจของส่วนราชการในสังกัดสำนักงานคณะกรรมการสิทธิมนุษยชนแห่งชาติ
โดยคณะกรรมการสิทธิมนุษยชนแห่งชาติในฐานะองค์กรกลางบริหารงานบุคคล ในการประชุมครั้งที่ 10/2565 เมื่อวันที่ 15 สิงหาคม 2565 มีมติเห็นชอบร่างประกาศคณะกรรมการสิทธิมนุษยชนแห่งชาติ เรื่อง การแบ่งส่วนราชการภายในและขอบเขตหน้าที่และอำนาจของส่วนราชการในสังกัดสำนักงานคณะกรรมการสิทธิมนุษยชนแห่งชาติ พ.ศ. ... และขอบเขตหน้าที่และอำนาจการแบ่งงานภายในสำนักงานคณะกรรมการสิทธิมนุษยชนแห่งชาติ (ระดับกลุ่มงาน) ต่อมาคณะกรรมการสิทธิมนุษยชนแห่งชาติได้มีประกาศ ลงวันที่ 9 กันยายน 2565 เรื่อง การแบ่งส่วนราชการภายในและขอบเขตหน้าที่และอำนาจของส่วนราชการในสังกัดสำนักงานคณะกรรมการสิทธิมนุษยชนแห่งชาติ พ.ศ. 2565 ประกอบด้วย 12 สำนัก 1 หน่วย
ซึ่งอยู่ระหว่างการประกาศในราชกิจจานุเบกษา (รายละเอียดตามเอกสารแนบ 2)

**2.2 การจัดทำระเบียบและประกาศเกี่ยวกับการบริหารงานบุคคล**

คณะกรรมการสิทธิมนุษยชนแห่งชาติในฐานะองค์กรกลางบริหารงานบุคคลและสำนักงานคณะกรรมการสิทธิมนุษยชนแห่งชาติ ได้กำหนดระเบียบ ประกาศ และหลักเกณฑ์เกี่ยวกับการบริหารงานทรัพยากรบุคคลของสำนักงานคณะกรรมการสิทธิมนุษยชนแห่งชาติ ภายใต้พระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560 ระเบียบ และประกาศที่คณะกรรมการสิทธิมนุษยชนแห่งชาติกำหนด เพื่อบังคับใช้กับข้าราชการ พนักงานราชการ และลูกจ้างของสำนักงานคณะกรรมการสิทธิมนุษยชนแห่งชาติ จำนวน 7 ฉบับ (รายละเอียดตามเอกสารแนบ 3)

**3. ด้านการบริหารพัสดุ**

 **3.1 โครงการจัดงานสมัชชาสิทธิมนุษยชน : เหลียวหลังแลหน้า ๒ ทศวรรษ กสม.**

 สำนักบริหารกลาง โดยกลุ่มงานพัสดุได้ดำเนินการตามระเบียบว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 สำหรับโครงการจัดงานสมัชชาสิทธิมนุษยชน : เหลียวหลังแลหน้า
๒ ทศวรรษ กสม. โดยวิธีประกวดราคาจ้างด้วยวิธีประกวดราคาอิเล็กทรอนิกส์ (e-bidding) ในระบบ e-GP และเว็บไซต์ของสำนักงาน กสม. รวมทั้งปิดประกาศ ณ สถานที่ปิดประกาศข่าวจัดซื้อจัดจ้างของสำนักงาน กสม. โดยมีวงเงินงบประมาณ จำนวน 2,200,000 บาท ในวันครบกำหนดเปิดผลการเสนอราคา
ได้ดำเนินการตรวจสอบในระบบ e-GP แล้วพบว่า มีผู้สนใจมารับเอกสารประกวดราคาอิเล็กทรอนิกส์
จำนวน 17 ราย แต่ไม่มีผู้สนใจยื่นข้อเสนอเนื่องจากมีข้อจำกัดเรื่องระยะเวลาในการดำเนินการ
คณะกรรมการฯ จึงเห็นควรให้ดำเนินการจ้างโดยวิธีคัดเลือก โดยใช้ขอบเขตของงาน (Terms of Reference : TOR) เดิม โดยดำเนินการจัดทำหนังสือเชิญชวนผู้ประกอบการให้เข้ายื่นข้อเสนอ พร้อมบันทึกรายงานขอซื้อขอจ้างโครงการดังกล่าวในระบบ e-GP ของกรมบัญชีกลาง เพื่อเป็นการประกาศราคากลางตามระเบียบฯ
และประกาศราคากลางบนเว็บไซต์ของสำนักงาน กสม. และได้ประสานกับคณะกรรมการฯ เพื่อทราบกำหนดวันเวลายื่นซองข้อเสนอ ปรากฏว่า กำหนดวันเวลายื่นซองคือวันจันทร์ที่ 8 สิงหาคม 2565 ระหว่างเวลา 08.30 น. - 12.00 น. มีผู้ยื่นข้อเสนอ จำนวน 1 ราย จึงได้ดำเนินการขออนุมัติยกเลิกการคัดเลือก และเสนอขออนุมัติให้ดำเนินการจ้างโดยวิธีเฉพาะเจาะจง โดยใช้ขอบเขตของงาน (Terms of Reference : TOR)
เดิม ดำเนินการจัดทำเอกสารแจ้งเวียนคณะกรรมการจ้างโดยวิธีเฉพาะเจาะจงเพื่อดำเนินการจัดทำหนังสือเชิญชวนผู้ประกอบการให้เข้ายื่นข้อเสนอต่อไป พร้อมจัดทำประกาศผู้ชนะการเสนอราคาเสนอเลขาธิการ กสม. เพื่อพิจารณาอนุมัติ ต่อมาวันพฤหัสบดีที่ 18 สิงหาคม 2565 เลขาธิการ กสม.ได้ลงนามในสัญญาพร้อมเอกสารสัญญา (รายละเอียดตามเอกสารแนบ 4)

**3.2 โครงการสร้างเสริมความตระหนักด้านสิทธิมนุษยชนสำหรับนักบริหารระดับสูง (Human Rights Executive Program : HREP)**

 สำนักบริหารกลาง โดยกลุ่มงานพัสดุได้ดำเนินการตามระเบียบว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 สำหรับโครงการสร้างเสริมความตระหนักด้านสิทธิมนุษยชนสำหรับ
นักบริหารระดับสูง (Human Rights Executive Program : HREP) ซึ่งดำเนินการจ้างโดยวิธีเฉพาะเจาะจง
และได้จัดทำเอกสารแจ้งเวียนคณะกรรมการดำเนินงานจ้างที่ปรึกษาฯ เพื่อดำเนินการจัดทำหนังสือเชิญชวนที่ปรึกษาให้เข้ายื่นข้อเสนอต่อไป พร้อมบันทึกรายงานขอซื้อขอจ้างโครงการดังกล่าวในระบบ e-GP
ของกรมบัญชีกลางเพื่อเป็นการประกาศราคากลางตามระเบียบฯ และประกาศราคากลางบนเว็บไซต์ของสำนักงาน กสม. รวมทั้งได้ประสานกับคณะกรรมการฯ เพื่อทราบกำหนดวัน เวลายื่นซองข้อเสนอปรากฏว่า กำหนดวันเวลายื่นซองคือวันที่ 26 กันยายน 2565 ระหว่างเวลา 08.30 น. - 12.00 น. ซึ่งตามวันและเวลาดังกล่าวได้ดำเนินการรับซองข้อเสนอจากที่สถาบันพระปกเกล้า (ที่ปรึกษา) ตามวันเวลาที่กำหนด ต่อมาได้จัดทำประกาศผู้ชนะการเสนอราคาเสนอเลขาธิการ กสม. เพื่อพิจารณาอนุมัติ หลังจากเลขาธิการอนุมัติ
สั่งจ้างแล้ว ดำเนินการประกาศผู้ชนะการเสนอราคาในระบบ e-GP ของกรมบัญชีกลาง และเว็บไซต์ของสำนักงาน กสม. รวมทั้งปิดประกาศ ณ สถานที่ปิดประกาศข่าวจัดซื้อจัดจ้างของสำนักงาน กสม.ทั้งนี้ได้ตรวจความถูกต้องของร่างสัญญา ในวันศุกร์ที่ 30 กันยายน 2565 เลขาธิการ กสม.ได้ลงนามในสัญญาพร้อมเอกสารสัญญา (รายละเอียดตามเอกสารแนบ 5)

**ด้านงานพิธีการ**

**เอกสารแนบ 1**

 สรุปผลการดำเนินงานภารกิจด้านการการสนับสนุนการดำเนินงานพระราชพิธี รัฐพิธี และงานพิธีการต่าง ๆ ที่สำคัญ ในปีงบประมาณ พ.ศ. ๒๕๖5 ตั้งแต่วันที่ 1 เมษายน – 30 กันยายน 2565 (รอบ ๖ เดือน) ดังนี้

 **1. งานพระราชพิธี**

 1.1 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของประธาน กสม. สำหรับการเข้าเฝ้ารับเสด็จพระบาทสมเด็จพระเจ้าอยู่หัว ตามหมายกำหนดการ
วันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ พุทธศักราช ๒๕๖๕
ในวันที่ ๖ เมษายน ๒๕๖๕ ณ พระบรมมหาราชวัง เขตพระนคร

 1.2 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของเลขาธิการ กสม. สำหรับการเข้าร่วมพระราชพิธีสงกรานต์ ในวันศุกร์ที่ ๑๕ เมษายน ๒๕๖๕ ณ พระที่นั่ง
อมรินทรวินิจฉัย ในพระบรมมหาราชวัง

 1.3 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของเลขาธิการ กสม. สำหรับการเข้าร่วมงานพระราชกุศลทักษิณานุปทานและพระราชพิธีฉัตรมงคล พุทธศักราช ๒๕๖๕ ในวันจันทร์ที่ ๒ พฤษภาคม ๒๕๖๕ ณ พระที่นั่งอมรินทรวินิจฉัย ในพระบรมมหาราชวัง

 1.4 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของเลขาธิการ กสม. สำหรับการเข้าร่วมพระราชกุศลทักษิณานุปทานและพระราชพิธีฉัตรมงคล พุทธศักราช ๒๕๖๕ ในวันอังคารที่ ๓ พฤษภาคม ๒๕๖๕ ณ พระที่นั่งอมรินทรวินิจฉัยในพระบรมมหาราชวัง

 1.5 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของนางสาวรตญา กอบศิริกาญจน์ รองเลขาธิการ กสม. ในการเข้าร่วมพระราชกุศลทักษิณานุปทานและ
พระราชพิธีฉัตรมงคล พุทธศักราช ๒๕๖๕ ในวันพุธที่ ๔ พฤษภาคม ๒๕๖๕ ณ พระที่นั่งอมรินทรวินิจฉัย
ในพระบรมมหาราชวัง

 1.6 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของประธานกรรมการสิทธิมนุษยชนแห่งชาติ และเลขาธิการคณะกรรมการสิทธิมนุษยชนแห่งชาติ ในการเข้าร่วมพระราชพิธีเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณ พระบรมราชินี ในวันศุกร์ที่
๓ มิถุนายน ๒๕๖๕ ณ พระที่นั่งอมรินทรวินิจฉัย ในพระบรมมหาราชวัง

 1.7 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของประธานกรรมการสิทธิมนุษยชนแห่งชาติ ในการเข้าร่วมพระราชพิธีเฉลิมพระชนมพรรษาพระบาทสมเด็จ
พระเจ้าอยู่หัว เสด็จออกมหาสมาคมทรงรับการถวายพระพรชัยมงคล ในวันพฤหัสบดีที่ ๒๘ กรกฎาคม ๒๕๖๕ ณ พระที่นั่งอมรินทรวินิจฉัย ในพระบรมมหาราชวัง (๑๐.๐๐ น.)

 1.8 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของประธานกรรมการสิทธิมนุษยชนแห่งชาติ และเลขาธิการคณะกรรมการสิทธิมนุษยชนแห่งชาติ ในการเข้าร่วมพระราชพิธีเฉลิมพระชนมพรรษาพระบาทสมเด็จพระเจ้าอยู่หัวเจริญพระพุทธมนต์การพระราชพิธีฯ
ในวันพฤหัสบดีที่ ๒๘ กรกฎาคม ๒๕๖๕ ณ พระที่นั่งอมรินทรวินิจฉัย ในพระบรมมหาราชวัง

 1.9 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของเลขาธิการคณะกรรมการสิทธิมนุษยชนแห่งชาติ ในการเข้าร่วมพระราชพิธีเฉลิมพระชนมพรรษาพระบาทสมเด็จพระเจ้าอยู่หัว พระสงฆ์ถวายพระพรฯ ในวันศุกร์ที่ ๒๙ กรกฎาคม ๒๕๖๕ ณ พระที่นั่ง
อมรินทรวินิจฉัย ในพระบรมมหาราชวัง (๑๐.๐๐ น.)

 1.10 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของประธานกรรมการสิทธิมนุษยชนแห่งชาติ และเลขาธิการคณะกรรมการสิทธิมนุษยชนแห่งชาติ ในการเข้าร่วมพระราชพิธีเฉลิมพระชนมพรรษาสมเด็จพระนางเจ้าสิริกิติ์ พระบรมราชชนนีพันปีหลวง ในวันศุกร์ที่
๑๒ กันยายน ๒๕๖๕ ณ พระที่นั่งอมรินทรวินิจฉัย ในพระบรมมหาราชวัง

 **2. งานรัฐพิธี**

 2.1 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของเลขาธิการ กสม. เข้าร่วมวางพานพุ่มวันพระบาทสมเด็จพระพุทธยอดฟ้าจุฬาโลกมหาราชและวันที่ระลึก
มหาจักรีบรมราชวงศ์ พุทธศักราช ๒๕๖๕ ในวันพุธที่ ๖ เมษายน ๒๕๖๕ ณ ปฐมบรมราชานุสรณ์
ที่สะพานพุทธยอดฟ้า แขวงวังบูรพา เขตพระนคร กรุงเทพฯ

 2.2 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงาน
ของผู้บริหารสำนักงาน กสม. ในการเข้าร่วมวางพวงมาลา วันคล้ายวันสวรรคตสมเด็จพระนเรศวรมหาราช ประจำปี 2564 ในวันจันทร์ที่ ๒๕เมษายน ๒๕๖๕ ณ พระบรมราชานุสรณ์ดอนเจดีย์ ตำบลดอนเจดีย์
จังหวัดสุพรรณบุรี

 2.3 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงาน
ของนางสาวรตญา กอบศิริกาญจน์ รองเลขาธิการ กสม. ในการเข้าร่วมพิธีบรวงสรวงพระหลักเมือง
เนื่องในโอกาสกรุงรัตนโกสินทร์ครบ ๒๔๐ ปี ในวันอังคารที่ ๑๐ พฤษภาคม ๒๕๖๕ ณ ศาลหลักเมือง
เขตพระนคร กรุงเทพมหานคร

 2.4 ดำเนินการดำเนินงานสนับสนุน ประสานงาน และเตรียมการนำส่งโคม เพื่อจุดเป็นพุทธบูชา เนื่องในพระราชพิธีทรงบำเพ็ญพระราชกุศลวิสาขบูชา ณ สำนักพระราชวัง ในวันที่ ๖ พฤษภาคม ๒๕๖๕

 2.5 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติ (นางสาวศยามล ไกยูรวงศ์) และรองเลขาธิการคณะกรรมการสิทธิมนุษยชนแห่งชาติ (นางสาวรตญา กอบศิริกาญจน์) เข้าร่วมพิธีทำบุญตักบาตรถวายพระราชกุศล ในวันศุกร์ที่
๓ มิถุนายน ๒๕๖๕ ณ ทองสนามหลวง

 2.6 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติ (นายวสันต์ ภัยหลีกลี้) และรองเลขาธิการคณะกรรมการสิทธิมนุษยชนแห่งชาติ (นางสาวรตญา กอบศิริกาญจน์) เข้าร่วมพิธีทำบุญตักบาตรถวายพระราชกุศล พระบาทสมเด็จ
พระเจ้าอยู่หัว ในวันพฤหัสบดีที่ ๒๘ กรกฎาคม ๒๕๖๕ ณ ทองสนามหลวง

 2.7 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของประธานกรรมการสิทธิมนุษยชนแห่งชาติ กรรมการสิทธิมนุษยชนแห่งชาติ และเลขาธิการคณะกรรมการ
พระเจ้าอยู่หัว ในวันศุกร์ที่ 29 กรกฎาคม 2565 ณ ตึกสันติไมตรี ทำเนียบรัฐบาล

 2.8 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติ (นางสาวปรีดา คงแป้น) และรองเลขาธิการคณะกรรมการสิทธิมนุษยชนแห่งชาติ (นางสาวรตญา กอบศิริกาญจน์) เข้าร่วมพิธีทำบุญตักบาตรถวายพระราชกุศล สมเด็จพระนางเจ้าสิริกิติ์ พระบรมราชชนนีพันปีหลวง ในวันศุกร์ที่ ๑๒ กันยายน ๒๕๖๕ ณ ท้องสนามหลวง

 2.9 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงาน
ของกรรมการสิทธิมนุษยชนแห่งชาติ (นางสาวปรีดา คงแป้น) และรองเลขาธิการ กสม. (นางสาวรตญา
กอบศิริกาญจน์) เข้าร่วมลงนามถวายพระพรในวันศุกร์ที่ ๑๒ กันยายน ๒๕๖๕ ณ ห้องแดง อาคาร
หน่วยราชการในพระองค์ ๙๐๔ และศาลาสหทัยสมาคมในพระบรมมหาราชวัง

 **3. งานพิธีและงานพิธีการ**

 3.1 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติและ ผู้บริหารสำนักงานคณะกรรมการสิทธิมนุษยชนแห่งชาติสำหรับการ
เข้าร่วมบันทึกเทปโทรทัศน์ถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี ในวันศุกร์ที่ ๒๙ เมษายน ๒๕๖๕ ณ สถานีวิทยุโทรทัศน์กองทัพบก

 3.2 ดำเนินการดำเนินงานสนับสนุน ประสานงาน และเตรียมการสำหรับการจัดพิธีทำบุญสำนักงาน กสม. ในวันพฤหัสบดีที่ ๒๘ เมษายน ๒๕๖๕ ณ ห้องประชุม ๗๐๙ ชั้น ๗ สำนักงาน กสม.

 3.3 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติและ ผู้บริหารสำนักงานคณะกรรมการสิทธิมนุษยชนแห่งชาติสำหรับการ
เข้าร่วมบันทึกเทปโทรทัศน์ถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี ในวันพฤหัสบดีที่ ๑๙ พฤษภาคม ๒๕๖๕ ณ สถานีวิทยุกระจายเสียงแห่งประเทศไทย กรมประชาสัมพันธ์

 3.4 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของ
รองเลขาธิการคณะกรรมการสิทธิมนุษยชนแห่งชาติ (นางสาวอัจฉรา ฉายากุล) ในการเข้าร่วมงานวันคล้าย
วันสถาปนาสำนักงานคณะกรรมการการเลือกตั้ง ครบรอบ ๒๔ ปี ในวันที่ ๙ มิถุนายน ๒๕๖๕ ณ สำนักงาน
ก.ก.ต. อาคารัฐประศาสนภักดี ศูนย์ราชการเฉลิมพระเกียรติฯ

 3.5 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติและ ผู้บริหารสำนักงานคณะกรรมการสิทธิมนุษยชนแห่งชาติสำหรับการ
เข้าร่วมบันทึกเทปโทรทัศน์เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ในวันศุกร์ที่ ๑๗ มิถุนายน ๒๕๖๕ ณ สถานีวิทยุโทรทัศน์กองทัพบก

 3.6 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติและ ผู้บริหารสำนักงานคณะกรรมการสิทธิมนุษยชนแห่งชาติสำหรับการเข้าร่วมบันทึกเทปโทรทัศน์เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ในวันศุกร์ที่
๑ กรกฎาคม ๒๕๖๕ ณ สถานีวิทยุโทรทัศน์แห่งประเทศไทย กรมประชาสัมพันธ์

 3.7 ดำเนินการดำเนินงานสนับสนุน ประสานงาน และเตรียมการสำหรับโครงการงานวันสถาปนาองค์กร กสม. ครบรอบ 20 ปี ณ ศาลพระพรหม และห้องเสวนา ชั้น ๖ สำนักงาน กสม. ในวันที่ ๑๒ กรกฎาคม 2565

 3.8 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติ (นายวสันต์ ภัยหลีกลี้) และรองเลขาธิการคณะกรรมการสิทธิมนุษยชนแห่งชาติ (นางสาวรตญา กอบศิริกาญจน์)พร้อมทั้งเจ้าหน้าที่สำนักงาน กสม. เข้าร่วมลงนามถวาย
พระพรทูลเกล้าถวายแจกันดอกไม้และลงนามถวายพระพร ในวันพฤหัสบดีที่ ๒๘ กรกฎาคม ๒๕๖๕
ณ ห้องแดง อาคารหน่วยราชการในพระองค์ ๙๐๔ ด้านตะวันออก ศาลาว่าการพระราชวัง และศาลาสหทัยสมาคม ในพระบรมมหาราชวัง (๐๘.๓๐ น.)

 3.9 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติและ ผู้บริหารสำนักงานคณะกรรมการสิทธิมนุษยชนแห่งชาติสำหรับการบันทึกเทปโทรทัศน์ถวายพระพรชัยมงคล เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวันที่ ๒๒ กรกฎาคม 2565 ณ สถานีวิทยุโทรทัศน์
แห่งประเทศไทย กรมประชาสัมพันธ์ (๑๑.๐๐ น.)

 3.10 ดำเนินการดำเนินงานสนับสนุน ประสานงาน และเตรียมการเพื่อรองรับการปฏิบัติงานของกรรมการสิทธิมนุษยชนแห่งชาติและ ผู้บริหารสำนักงานคณะกรรมการสิทธิมนุษยชนแห่งชาติสำหรับการบันทึกเทปโทรทัศน์ถวายพระพรชัยมงคล เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในวันที่ ๒๒ กรกฎาคม 2565 ณ สถานีวิทยุโทรทัศน์กองทัพบก

 3.11 ดำเนินการดำเนินงานสนับสนุน ประสานงาน และเตรียมการสำหรับการจัดพิธีรับพระบรมราชโองการโปรดเกล้าโปรดกระหม่อมแต่งตั้งกรรมการสิทธิมนุษยชนแห่งชาติ (นางสาวสุภัทรา นาคะผิว)
และพิธีถวายสัตย์ปฏิญาณ ฯ เพื่อเป็นข้าราชการที่ดีและพลังของแผ่นดิน ประจำปี ๒๕๖๕ ในวันศุกร์ที่
๒๒ กรกฎาคม ๒๕๖๕ ณ บริเวณหน้าศูนย์สารสนเทศสิทธิมนุษยชน ชั้น ๗ สำนักงาน กสม.

 3.12 ดำเนินการดำเนินงานสนับสนุน ประสานงาน และเตรียมการจัดกิจกรรมเฉลิมพระเกียรติ สมเด็จพระนางเจ้าสิริกิติ์ พระบรมราชชนนีพันปีหลวง โดยนำคณะเจ้าหน้าที่สำนักงาน กสม. ร่วมบริจาคโลหิต ในวันศุกร์ที่ ๑๙ กันยายน ๒๕๖๕ ณ ศูนย์บริการโลหิตแห่งชาติ สภากาชาดไทย ถนนอังรีดูนังต์ เขตปทุมวัน กรุงเทพฯ

**การพัฒนาโครงสร้างการแบ่งส่วนราชการและกรอบอัตรากำลังของสำนักงานคณะกรรมการสิทธิมนุษยชนแห่งชาติ**

**เอกสารแนบ 2**

สำนักงานคณะกรรมการสิทธิมนุษยชนแห่งชาติ ได้จัดทำประกาศแบ่งส่วนราชการภายใน
และขอบเขตหน้าที่และอำนาจของส่วนราชการในสังกัดสำนักงานคณะกรรมการสิทธิมนุษยชนแห่งชาติ
กรอบอัตรากำลังข้าราชการและพนักงานราชการสำนักงานคณะกรรมการสิทธิมนุษยชนแห่งชาติ เพื่อเป็นกลไกสนับสนุนการขับเคลื่อนการปฏิบัติภารกิจของคณะกรรมการสิทธิมนุษยชนแห่งชาติ ให้เหมาะสมและ
มีประสิทธิภาพ สามารถรองรับกับสถานการณ์ที่เปลี่ยนแปลงได้อย่างทันท่วงที โดยได้ดำเนินการจัดจ้าง
ที่ปรึกษาเพื่อการศึกษา วิเคราะห์ โครงสร้างส่วนราชการ ระบบและกระบวนการทำงาน ตลอดจนกรอบอัตรากำลังของสำนักงานคณะกรรมการสิทธิมนุษยชนแห่งชาติ เพื่อจัดทำโครงสร้างส่วนราชการ ภารกิจ
และหน้าที่และอำนาจของแต่ละส่วนราชการ ระบบและกระบวนการทำงาน ตลอดจนวางกรอบอัตรากำลัง
ให้เหมาะสม ทันสมัย สอดคล้องกับภารกิจที่ต้องดำเนินการให้มีประสิทธิภาพยิ่งขึ้น ทั้งนี้ คณะกรรมการ
สิทธิมนุษยชนแห่งชาติในฐานะองค์กรกลางบริหารงานบุคคล ในการประชุมครั้งที่ 10/2565 เมื่อวันที่
15 สิงหาคม 2565 ได้พิจารณาเรื่องการปรับปรุงโครงสร้างการแบ่งส่วนราชการและหน้าที่และอำนาจ ของส่วนราชการในสังกัดสำนักงานคณะกรรมการสิทธิมนุษยชนแห่งชาติ แล้วมีมติเห็นชอบร่างประกาศคณะกรรมการสิทธิมนุษยชนแห่งชาติ เรื่อง การแบ่งส่วนราชการภายในและขอบเขตหน้าที่และอำนาจของส่วนราชการในสังกัดสำนักงานคณะกรรมการสิทธิมนุษยชนแห่งชาติ พ.ศ. .... และขอบเขตหน้าที่และอำนาจการแบ่งงานภายในสำนักงานคณะกรรมการสิทธิมนุษยชนแห่งชาติ (ระดับกลุ่มงาน) ต่อมาคณะกรรมการ
สิทธิมนุษยชนแห่งชาติได้มีประกาศ ลงวันที่ 9 กันยายน 2565 เรื่อง การแบ่งส่วนราชการภายในและขอบเขตหน้าที่และอำนาจของส่วนราชการในสังกัดสำนักงานคณะกรรมการสิทธิมนุษยชนแห่งชาติ พ.ศ. 2565 ซึ่งอยู่ระหว่างการประกาศในราชกิจจานุเบกษา โดยคณะกรรมการสิทธิมนุษยชนแห่งชาติมีการแบ่งส่วนราชการภายใน ประกอบด้วย 12 สำนัก 1 หน่วย ดังนี้

โดยให้แบ่งส่วนราชการภายในสำนักงานคณะกรรมการสิทธิมนุษยชนแห่งชาติ ดังต่อไปนี้

(1) สำนักบริหารกลาง

(2) สำนักนโยบายและยุทธศาสตร์

(3) สำนักส่งเสริมการเคารพสิทธิมนุษยชน

(4) สำนักรับเรื่องร้องเรียนและประสานการคุ้มครองสิทธิมนุษยชน

(5) สำนักคุ้มครองสิทธิมนุษยชน 1

(6) สำนักคุ้มครองสิทธิมนุษยชน 2

(7) สำนักเฝ้าระวังและประเมินสถานการณ์สิทธิมนุษยชน

(8) สำนักสิทธิมนุษยชนระหว่างประเทศ

(9) สำนักกฎหมาย

(10) สำนักดิจิทัลสิทธิมนุษยชน

(11) หน่วยตรวจสอบภายใน

(12) สำนักงานคณะกรรมการสิทธิมนุษยชนแห่งชาติพื้นที่ภาคใต้

(13) สำนักงานคณะกรรมการสิทธิมนุษยชนแห่งชาติพื้นที่ภาคตะวันออกเฉียงเหนือ

------------------------------------------------------

**การจัดทำระเบียบและประกาศเกี่ยวกับการบริหารงานบุคคล**

**เอกสารแนบ 3**

คณะกรรมการสิทธิมนุษยชนแห่งชาติในฐานะองค์กรกลางบริหารงานบุคคลและสำนักงานคณะกรรมการสิทธิมนุษยชนแห่งชาติ ได้กำหนดระเบียบ ประกาศ และหลักเกณฑ์เกี่ยวกับการบริหารงานทรัพยากรบุคคลของสำนักงานคณะกรรมการสิทธิมนุษยชนแห่งชาติ ภายใต้พระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติ พ.ศ. 2560 ระเบียบ และประกาศที่คณะกรรมการสิทธิมนุษยชนแห่งชาติกำหนด เพื่อบังคับใช้กับข้าราชการ พนักงาน และลูกจ้างของสำนักงานคณะกรรมการสิทธิมนุษยชนแห่งชาติ จำนวน 7 ฉบับ ดังนี้

 2.1 ระเบียบคณะกรรมการสิทธิมนุษยชนแห่งชาติว่าด้วยการบริหารงานบุคคล
ของข้าราชการสำนักงานคณะกรรมการสิทธิมนุษยชนแห่งชาติ (ฉบับที่ 3) พ.ศ. 2565

 2.2 ระเบียบคณะกรรมการสิทธิมนุษยชนแห่งชาติว่าด้วยลูกจ้างสำนักงานคณะกรรมการ สิทธิมนุษยชนแห่งชาติ (ฉบับที่ 4) พ.ศ. 2565

 2.3 ประกาศคณะกรรมการสิทธิมนุษยชนแห่งชาติ ลงวันที่ 9 กันยายน 2565 เรื่อง
การแบ่งส่วนราชการภายในและขอบเขตหน้าที่และอำนาจของส่วนราชการในสังกัดสำนักงานคณะกรรมการสิทธิมนุษยชนแห่งชาติ พ.ศ. 2565

2.4 ประกาศคณะกรรมการสิทธิมนุษยชนแห่งชาติ เรื่อง หลักเกณฑ์การย้าย และการเลื่อนข้าราชการสำนักงานคณะกรรมการสิทธิมนุษยชนแห่งชาติ หรือการโอนข้าราชการตามกฎหมายอื่น (ฉบับที่ 3)
พ.ศ. 2565

 2.5 ประกาศคณะกรรมการสิทธิมนุษยชนแห่งชาติ เรื่อง หลักเกณฑ์การจัดประเภทตำแหน่งและระดับตำแหน่ง (ฉบับที่ 3) พ.ศ. 2565

 2.6 หลักเกณฑ์การประเมินผลการปฏิบัติงาน การต่อสัญญาจ้าง และการเลื่อนค่าจ้าง ของลูกจ้างสำนักงานคณะกรรมการสิทธิมนุษยชนแห่งชาติ ตามหนังสือสำนักงาน กสม. ที่ สม 0001/ว 681
ลงวันที่ 4 สิงหาคม 2565

 2.7 หลักเกณฑ์และเงื่อนไขการให้ลูกจ้าง ตำแหน่งพนักงานขับรถยนต์ ได้รับเงินค่าจ้างเพิ่มขึ้นตามประสบการณ์ เพื่อจัดจ้างเป็นลูกจ้างสำนักงานคณะกรรมการสิทธิมนุษยชนแห่งชาติ

------------------------------------------------------

**โครงการจัดงานสมัชชาสิทธิมนุษยชน : เหลียวหลังแลหน้า ๒ ทศวรรษ กสม.**

**เอกสารแนบ 4**

 **วันพุธที่ 22 มิถุนายน 2565**

 หลังจากได้รับบันทึกนำส่งเอกสารการได้รับอนุมัติโครงการจากสำนักส่งเสริมการเคารพสิทธิมนุษยชนแล้ว ดำเนินการจัดทำบันทึกขออนุมัติแผนการจัดซื้อจัดจ้าง และประกาศแผนการจัดซื้อจัดจ้างเสนอเลขาธิการ กสม. ลงนาม

 **วันพฤหัสบดีที่ 23 มิถุนายน 2565**

 หลังจากเลขาธิการอนุมัติแผนการจัดซื้อจัดจ้างแล้ว ดำเนินการประกาศเผยแพร่ในระบบ e-GP ของกรมบัญชีกลาง และเว็บไซต์ของสำนักงาน กสม. รวมทั้งปิดประกาศ ณ สถานที่ปิดประกาศข่าวจัดซื้อจัดจ้างของสำนักงาน กสม. และประสานขอให้สำนักส่งเสริมการเคารพสิทธิมนุษยชนให้จัดส่งเอกสารการคำนวนราคากลางงานจ้างเพื่อประกอบการจัดทำรายงานขอซื้อขอจ้าง

 **วันศุกร์ที่ 24 มิถุนายน 2565**

 เตรียมจัดทำเอกสารรายงานขอซื้อขอจ้าง การจัดทำร่างเอกสารประกวดราคาจ้างด้วยวิธีประกวดราคาอิเล็กทรอนิกส์ (e - bidding) และร่างประกาศเชิญชวน

 **วันจันทร์ที่ 27 มิถุนายน 2565**

 หลังจากได้รับเอกสารการจัดทำราคากลางจากเจ้าของโครงการได้เสนอเอกสารรายงานขอซื้อขอจ้าง ร่างเอกสารประกวดราคาจ้างด้วยวิธีประกวดราคาอิเล็กทรอนิกส์ (e - bidding) และร่างประกาศเชิญชวน
เสนอขออนุมัติต่อเลขาธิการ กสม. ผ่านผู้อำนวยการสำนักบริหารกลาง

 **วันพุธที่ 29 มิถุนายน 2565**

 หลังจากเลขาธิการ กสม. อนุมัติแล้วดำเนินการเผยแพร่ร่าง TOR ร่างประกาศและร่างเอกสารประกวดราคาจ้างด้วยวิธีประกวดราคาอิเล็กทรอนิกส์ (e-bidding) ในระบบ e-GP และเว็บไซต์ของสำนักงาน กสม. รวมทั้งปิดประกาศ ณ สถานที่ปิดประกาศข่าวจัดซื้อจัดจ้างของสำนักงาน กสม. โดยรับฟังความเห็นระหว่างวันที่ 29 มิถุนายน 2565 ถึงวันที่ 1 กรกฎาคม 2565

 **วันจันทร์ที่ 4 กรกฎาคม 2565**

 หลังจากดำเนินการตรวจสอบแล้วพบว่าไม่มีข้อวิจารณ์ ดำเนินการจัดทำรายงานผลการเผยแพร่ร่าง TOR ร่างประกาศและร่างเอกสารประกวดราคาจ้างด้วยวิธีประกวดราคาอิเล็กทรอนิกส์ (e-bidding) พร้อมจัดทำประกาศและเอกสารประกวดราคาจ้างด้วยวิธีประกวดราคาอิเล็กทรอนิกส์ (e-bidding) เสนอต่อเลขาธิการ กสม. ผ่านผู้อำนวยการสำนักบริหารกลางเพื่ออนุมัติ หลังจากได้รับเรื่องที่อนุมัติแล้วดำเนินการเผยแพร่ประกาศและเอกสาร e-biddding ในระบบ e-GP และเว็บไซต์ของสำนักงาน กสม. รวมทั้งปิดประกาศ ณ สถานที่ปิดประกาศข่าวจัดซื้อจัดจ้างของสำนักงาน กสม. โดยมีกำหนดให้ผู้ประกอบการยื่นเสนอราคา
ในวันอังคารที่ 12 กรกฎาคม 2565 และกำหนดวันประชุมเปิดผลการพิจารณาตรวจสอบเอกสารของคณะกรรมการในจันทร์ที่ 18 กรกฎาคม 2565

 **วันอังคารที่ 5 กรกฎาคม 2565**

 ดำเนินการจัดทำเอกสารแจ้งเวียนคำสั่งแต่งตั้งคณะกรรมการพิจารณาผลการประกวดราคาอิเล็กทรอนิกส์พร้อมประกาศและเอกสารประกวดราคาจ้างด้วยวิธีประกวดราคาอิเล็กทรอนิกส์ (e-bidding)

 **วันจันทร์ที่ 18 กรกฎาคม 2565**

 เป็นวันครบกำหนดเปิดผลการเสนอราคา ได้ดำเนินการตรวจสอบในระบบ e-GP แล้วพบว่า มีผู้สนใจมารับเอกสารประกวดราคาอิเล็กทรอนิกส์ จำนวน 17 ราย แต่ไม่มีผู้สนใจยื่นข้อเสนอ โดยจัดส่งข้อมูลดังกล่าวและแจ้งคณะกรรมการพิจารณาผลการประกวดราคาอิเล็กทรอนิกส์ในการประชุมเพื่อรับทราบ

 **วันจันทร์ที่ 1 สิงหาคม 2565**

 ได้รับรายงานผลการพิจารณาจากคณะกรรมการพิจารณาผลการประกวดราคาอิเล็กทรอนิกส์โดยเสนอ ขออนุมัติยกเลิกการประกวดราคาในครั้งนี้เนื่องจากไม่มีผู้ยื่นข้อเสนอ และเนื่องจากมีข้อจำกัดเรื่องระยะเวลา ในการดำเนินการ คณะกรรมการฯ จึงเห็นควรให้ดำเนินการจ้างโดยวิธีคัดเลือก โดยใช้ขอบเขตของงาน (Terms of Reference : TOR) เดิม

 **วันอังคารที่ 2 สิงหาคม 2565**

- ดำเนินการจัดทำรายงานเสนอความเห็นของคณะกรรมการพิจารณาผลการประกวดราคาอิเล็กทรอนิกส์ และประกาศยกเลิกการประราคาเสนอต่อเลขาธิการ กสม. ผ่านผู้อำนวยการสำนักบริหารกลางเพื่อพิจารณา

 - หลังจากหลังจากเลขาธิการ กสม. อนุมัติแล้วดำเนินการประกาศยกเลิกในระบบ e-GP และเว็บไซต์ ของสำนักงาน กสม. รวมทั้งปิดประกาศ ณ สถานที่ปิดประกาศข่าวจัดซื้อจัดจ้างของสำนักงาน กสม.

 - จัดทำรายงานขอซื้อขอจ้างโดยวิธีคัดเลือก พร้อมเสนอขออนุมัติแต่งตั้งคณะกรรมการจ้างโดยวิธีคัดเลือก และคณะกรรมการตรวจรับพัสดุ เสนอเลขาธิการ กสม. ผ่านผู้อำนวยการสำนักบริหารกลาง

 **วันพุธที่ 2 สิงหาคม 2565**

 หลังจากได้รับเอกสารที่อนุมัติแล้วดำเนินการจัดทำเอกสารแจ้งเวียนคณะกรรมการจ้างโดยวิธีคัดเลือก
เพื่อดำเนินการจัดทำหนังสือเชิญชวนผู้ประกอบการให้เข้ายื่นข้อเสนอต่อไป พร้อมบันทึกรายงานขอซื้อขอจ้างโครงการดังกล่าวในระบบ e-GP ของกรมบัญชีกลาง เพื่อเป็นการประกาศราคากลางตามระเบียบฯ และประกาศ ราคากลางบนเว็บไซต์ของสำนักงาน กสม. และได้ประสานกับคณะกรรมการฯ เพื่อทราบกำหนดวันเวลายื่นซองข้อเสนอ ปรากฏว่า กำหนดวันเวลายื่นซองคือวันจันทร์ที่ 8 สิงหาคม 2565 ระหว่างเวลา 08.30 น. - 12.00 น.

 **วันจันทร์ที่ 8 สิงหาคม 2565**

 รับซองข้อเสนอจากผู้ยื่นข้อเสนอ จำนวน 1 ราย และส่งให้คณะกรรมการจ้างโดยวิธีคัดเลือกพิจารณา
ตามระเบียบฯ

 **วันพุธที่ 10 สิงหาคม 2565**

 ได้รับรายงานผลการพิจารณาจากจ้างโดยวิธีคัดเลือก ซึ่งคณะกรรมการฯ ขออนุมัติยกเลิกการคัดเลือก ในครั้งนี้ และเสนอขออนุมัติให้ดำเนินการจ้างโดยวิธีเฉพาะเจาะจง โดยใช้ขอบเขตของงาน (Terms of Reference : TOR) เดิม

 **วันพฤหัสบดีที่ 11 สิงหาคม 2565**

 - ดำเนินการจัดทำรายงานเสนอความเห็นของคณะกรรมการจ้างโดยวิธีคัดเลือก เสนอต่อเลขาธิการ กสม. ผ่านผู้อำนวยการสำนักบริหารกลางเพื่อพิจารณา

 - หลังจากหลังจากเลขาธิการ กสม. อนุมัติแล้วดำเนินการจัดทำรายงานขอซื้อขอจ้างโดยวิธีเฉพาะเจาะจง พร้อมเสนอขออนุมัติแต่งตั้งคณะกรรมการจ้างโดยวิธีเฉพาะเจาะจง และคณะกรรมการตรวจรับพัสดุ เสนอเลขาธิการ กสม. ผ่านผู้อำนวยการสำนักบริหารกลาง

 - หลังจากได้รับเอกสารที่อนุมัติแล้วดำเนินการจัดทำเอกสารแจ้งเวียนคณะกรรมการจ้างโดยวิธีเฉพาะเจาะจงเพื่อดำเนินการจัดทำหนังสือเชิญชวนผู้ประกอบการให้เข้ายื่นข้อเสนอต่อไป พร้อมบันทึกรายงานขอซื้อขอจ้างโครงการดังกล่าวในระบบ e-GP ของกรมบัญชีกลาง เพื่อเป็นการประกาศราคากลางตามระเบียบฯ และประกาศราคากลางบนเว็บไซต์ของสำนักงาน กสม. และได้ประสานกับคณะกรรมการฯ เพื่อทราบกำหนดวันเวลายื่นซองข้อเสนอ ปรากฏว่า กำหนดวันเวลายื่นซองคือวันพุธที่ 17 สิงหาคม 2565 ระหว่าง
เวลา 08.30 น. - 12.00 น.

 **วันพุธที่ 17 สิงหาคม 2565**

ดำเนินการรับซองข้อเสนอจากผู้ประกอบการตามวันเวลาที่กำหนดไว้ในหนังสือเชิญชวน ต่อมาหลังจากได้รับรายงานผลการพิจารณาของคณะกรรมการฯ แล้ว ดำเนินการจัดทำบันทึกเสนอความเห็น พร้อมจัดทำประกาศผู้ชนะการเสนอราคาเสนอเลขาธิการ กสม. เพื่อพิจารณาอนุมัติ หลังจากเลขาธิการอนุมัติสั่งจ้างแล้ว ดำเนินการประกาศผู้ชนะการเสนอราคาในระบบ e-GP ของกรมบัญชีกลาง และเว็บไซต์ของสำนักงาน กสม. รวมทั้งปิดประกาศ ณ สถานที่ปิดประกาศข่าวจัดซื้อจัดจ้างของสำนักงาน กสม.

 **วันพฤหัสบดีที่ 18 สิงหาคม 2565**

- ดำเนินการจัดทำบันทึกส่งตรวจร่างสัญญาพร้อมร่างสัญญาส่งให้สำนักกฎหมาย โดยกลุ่มงานนิติการตรวจสอบ

 - หลังจากได้รับแจ้งผลการตรวจสอบร่างสัญญาแล้วดำเนินการจัดทำเอกสารสัญญา จำนวน 2 ชุด
ให้ผู้รับจ้างลงนาม

 - หลังจากคู่สัญญาลงนามในสัญญาแล้ว จัดทำบันทึกเสนอลงนามในสัญญาพร้อมเอกสารสัญญาเสนอเลขาธิการ กสม. ผ่านผู้อำนวยการสำนักบริหารกลาง เพื่อลงนามในสัญญาต่อไป

 **วันศุกร์ที่ 19 กันยายน 2565**

 - แจ้งเวียนคำสั่งแต่งตั้งคณะกรรมการตรวจรับพัสดุ และเอกสารสัญญาส่งให้คณะกรรมการฯ เพื่อบริหารสัญญา

 - แจ้งคู่สัญญาให้มารับสัญญาไปตีตราสารที่กรมสรรพากร และบริหารสัญญาต่อไป

 - ดำเนินการบันทึกสัญญาในระบบ e-GP ของกรมบัญชีกลาง

-----------------------------------------------------------

**โครงการสร้างเสริมความตระหนักด้านสิทธิมนุษยชนสำหรับนักบริหารระดับสูง (Human Rights Executive Program : HREP)**

**เอกสารแนบ 5**

 **วันจันทร์ที่ 19 กันยายน 2565**

 หลังจากได้รับบันทึกนำส่งเอกสารการได้รับอนุมัติโครงการจากสำนักส่งเสริมการเคารพสิทธิมนุษยชนแล้ว ดำเนินการจัดทำบันทึกขออนุมัติแผนการจัดซื้อจัดจ้าง และประกาศแผนการจัดซื้อจัดจ้างเสนอเลขาธิการ กสม.
ลงนาม

 **วันอังคารที่ 20 กันยายน 2565**

 หลังจากเลขาธิการอนุมัติแผนการจัดซื้อจัดจ้างแล้ว ดำเนินการประกาศเผยแพร่ในระบบ e-GP
ของกรมบัญชีกลาง และเว็บไซต์ของสำนักงาน กสม. รวมทั้งปิดประกาศ ณ สถานที่ปิดประกาศข่าวจัดซื้อจัดจ้าง
ของสำนักงาน กสม.

 **วันพุธที่ 21 กันยายน 2565**

 ดำเนินการจัดทำรายงานขอซื้อขอจ้าง พร้อมเสนอขออนุมัติแต่งตั้งคณะกรรมการดำเนินงานจ้างที่ปรึกษาฯ และคณะกรรมการตรวจรับพัสดุ รวมทั้งประสานกลุ่มงานคลังให้ตรวจสอบยอดเงินงบประมาณก่อนเสนอขออนุมัติต่อเลขาธิการ กสม. ผ่านผู้อำนวยการสำนักบริหารกลาง หลังจากได้รับเอกสารที่อนุมัติแล้วดำเนินการจัดทำเอกสารแจ้งเวียนคณะกรรมการดำเนินงานจ้างที่ปรึกษาฯ เพื่อดำเนินการจัดทำหนังสือเชิญชวนที่ปรึกษาให้เข้ายื่นข้อเสนอต่อไป พร้อมบันทึกรายงานขอซื้อขอจ้างโครงการดังกล่าวในระบบ e-GP ของกรมบัญชีกลาง เพื่อเป็น การประกาศราคากลางตามระเบียบฯ และประกาศราคากลางบนเว็บไซต์ของสำนักงาน กสม. รวมทั้งได้ประสานกับคณะกรรมการฯ เพื่อทราบกำหนดวันเวลายื่นซองข้อเสนอปรากฏว่า กำหนดวันเวลายื่นซองคือวันที่ 26 กันยายน 2565 ระหว่างเวลา 08.30 น. - 12.00 น.

 **วันจันทร์ที่ 26 กันยายน 2565**

 ดำเนินการรับซองข้อเสนอจากที่ปรึกษาตามวันเวลาที่กำหนดไว้ในหนังสือเชิญชวน ต่อมาหลังจากได้รับรายงานผลการพิจารณาของคณะกรรมการดำเนินงานจ้างที่ปรึกษาฯ แล้ว ดำเนินการจัดทำบันทึกเสนอความเห็น พร้อมจัดทำประกาศผู้ชนะการเสนอราคาเสนอเลขาธิการ กสม. เพื่อพิจารณาอนุมัติ หลังจากเลขาธิการอนุมัติสั่งจ้างแล้ว ดำเนินการประกาศผู้ชนะการเสนอราคาในระบบ e-GP ของกรมบัญชีกลาง
และเว็บไซต์ของสำนักงาน กสม. รวมทั้งปิดประกาศ ณ สถานที่ปิดประกาศข่าวจัดซื้อจัดจ้างของสำนักงาน กสม.

 **วันอังคารที่ 27 กันยายน 2565**

 ดำเนินการจัดทำบันทึกส่งตรวจร่างสัญญาพร้อมร่างสัญญาส่งให้สำนักกฎหมาย โดยกลุ่มงานนิติการตรวจสอบ หลังจากได้รับแจ้งผลการตรวจร่างสัญญาแล้วนำส่งร่างสัญญาส่งให้สถาบันพระปกเกล้า (ที่ปรึกษา) ตรวจสอบก่อนเสนอลงนาม

 **วันพฤหัสบดีที่ 29 กันยายน 2565**

 หลังจากได้รับแจ้งผลการตรวจสอบร่างสัญญาจากสถาบันพระปกเกล้า (ที่ปรึกษา) แล้ว ดำเนินการจัดทำเอกสารสัญญา จำนวน 2 ชุด ส่งให้ที่ปรึกษาลงนามก่อน

 **วันศุกร์ที่ 30 กันยายน 2565**

 หลังจากคู่สัญญาลงนามในสัญญาแล้ว จัดทำบันทึกเสนอลงนามในสัญญาพร้อมเอกสารสัญญาเสนอเลขาธิการ กสม. ผ่านผู้อำนวยการสำนักบริหารกลาง เพื่อลงนามในสัญญาต่อไป

-----------------------------------------------------------